**שוש (שושנה) עטרי** (24 בנובמבר 1949 – 1 באפריל 2008) הייתה קריינית ושדרנית רדיו, מנחת טלוויזיה ושחקנית ישראלית. אחותן של יונה וגלי עטרי.

ביוגרפיה
--------

שוש עטרי נולדה בשכונת שעריים ברחובות בשם **שושנה עטרי** כבת שישית למשפחה של שבעה ילדים, חמש אחיות ושני אחים, ובהם יונה וגלי עטרי. אביה, שלום עטרי, היה תלמיד-חכם, ובעל דוכן ירקות בשוק, ואמה, נעמי, הייתה זו שדאגה לפרנסת המשפחה. כשהייתה בת שבע אביה נפטר והיא עברה יחד עם אמה ומשפחתה לתל אביב. בשלב מסוים בנערותה נשלחו שוש יחד עם אחותה גלי מהבית לפנימיות: שוש לפנימייה חקלאית, וגלי לפנימיית "הדסים". השתיים לא יכלו האחת בלי השנייה, ושוש הועברה אף היא ל"הדסים". שם גם החלה לקריין במסגרת "תחנת השידור" שהוקמה על ידי בן מחזורה, ד"ר שמעון ברק.

בשנות ה-70 עטרי הייתה בזוגיות עם שאול ויצמן, בנו של נשיא המדינה עזר ויצמן.

ב-1990 עטרי נישאה לשחקן עמי אושפיץ, חבר קיבוץ שובל, הצעיר ממנה בעשור. השניים התגרשו כחמישה חודשים אחרי נישואיהם.

ב-1999 לקתה עטרי באי-ספיקת כליות סופנית, ובנובמבר 2000 היא עברה ניתוח להשתלת כליה, ושלוש שנים לאחר מכן היא חזרה לשדר ברדיו.

### רדיו

חדר קריינים על שם שוש עטרי, מתחם אולפני "קול ישראל", בסמוך לקריה, תל אביב
את שירותה הצבאי עשתה עטרי כקריינית בגלי צה"ל. לאחר שחרורה הצטרפה לקול ישראל, שם השתלבה בתחילה כקריינית, ועורכת ומגישת מוזיקה. 

עם הקמת רשת ג' בשנת 1976, ולאורך כל שנות השמונים, הייתה עטרי אחת מהכוכבות המזוהות עם התחנה. בין תוכניות המוזיקה הבולטות שהגישה לאורך השנים: "דיסקו", "חדש, חדיש ומחודש" (בעריכת טוני פיין) ו"לוהט", תוכנית אישית, שהחלה להגיש בתחילת שנות ה-90, ובה אירחה וראיינה גם אמנים באולפן. 
בלוח שידורי הקיץ של התחנה, בימי החופש הגדול, שידרה את התוכנית "שלושה בגיגית" יחד עם דודו דותן (**סטלה טמפרטורה**) ורויטל עמית (בפינות ההומור, **סבתא אטה אישטנם** ונכדתה **צחית**).
בנוסף, הגישה עטרי את קטעי המעבר המוזיקליים בתוכנית הספורט "שירים ושערים" ששודרה ברשת ב', והייתה מוכרת גם כתקליטנית הישראלית הראשונה.

בקיץ 1996, לאחר כ-20 שנות עבודה בקול ישראל, עזבה עטרי את רשת ג' ויחד עם גדעון לב ארי הייתה מבין מקימי תחנת הרדיו האזורי "רדיו לב המדינה", שם שימשה כאחראית על השדרים ומנהלת התוכניות. בנוסף, קיבלה לידיה תוכנית יומית בת שעתיים והייתה מגישה בכירה.

ב-2003 חזרה עטרי לשדר ברשת ג' לתקופה קצרה של שנה. היא התפטרה בגלל השכר הנמוך שקיבלה, וחזרה לרדיו לב המדינה לשדר תוכנית יומית בשם "עכשיו שוש".

### טלוויזיה ומשחק בתיאטרון

במקביל לעבודתה ברדיו, עטרי הנחתה את שעשועון הטלוויזיה "פיצוחים" ששודר בטלוויזיה החינוכית.

ב-2000 השתתפה בהצגה "יש לי כנרת" בתיאטרון באר שבע.

ב־2007 שיחקה בעונה הראשונה של הסדרה "הכל דבש" בערוץ 2 בתפקיד נילי, אם המשפחה ואשתו של פולי, שכיכב בתפקיד עצמו.

### מוזיקה וספרות

שלושה שירים פרי עטה מופיעים באלבומים של אחותה, גלי: השיר "בוא היום" מתוך האלבום "נסיך החלומות" (1978), והשירים "פני בובה" ו"למה לך" מתוך האלבום "קח אותי הביתה" (1981).

ב־2004 יצא לאור ספרה "סודות ושקרים" בהוצאת ידיעות אחרונות.

מותה
----

ב־1 באפריל 2008 נפטרה עטרי בדירתה בשכונת בבלי בתל אביב לאחר שלקתה בהתקף לב. היא נמצאה מספר שעות לאחר מכן ללא רוח חיים, על ידי אחיותיה גלי ויונה, שבאו לחפש אותה בדירתה אחרי שלא השיבה לטלפון. ב- 2 באפריל, יום למחרת, היא הובאה למנוחות בבית העלמין ירקון.

הנצחה והוקרה
------------

ב-2009 במלאת שנה למותה, נחנך חדר קריינים חדש ב"קול ישראל" על שמה.

ב-11 באוקטובר 2012 נחנך בנתניה רחוב על שמה.

קישורים חיצוניים
----------------

* שוש עטרי, במיזם "אישים" לתיעוד היצירה הישראלית
* שוש עטרי, במסד הנתונים הקולנועיים IMDb (באנגלית)
* שוש עטרי, באתר MusicBrainz (באנגלית)
* שוש עטרי, דף שער בספרייה הלאומית
* שוש עטרי, בלקסיקון הספרות העברית החדשה
* שוש עטרי, ב"לקסיקון הספרות העברית החדשה"
* יעל פז-מלמד, המרקידה הלאומית, מעריב, 19 ביולי 1985
* אתי אברמוב, "כבר הייתי מוכנה למות" - ריאיון עם שוש עטרי, ב"עיתון תל אביב", 14 בנובמבר 2003
* נרי ליבנה, חדשה חדישה ומחודשת - ריאיון עם שוש עטרי, באתר הארץ, 18 ביולי 2007
* שוש מולא, רק מה שאת אוהבת- ריאיון עם שוש עטרי לרגל צאת ספרה "סודות ושקרים" (ספטמבר 2004), באתר ynet, 1 באפריל 2008
* עכבר העיר אונליין, שוש עטרי כאן באולפן - קטעי אודיו להאזנה, באתר הארץ, 2 באפריל 2008
* החזון ושברו, ריאיון עם שוש עטרי, באתר "סוכן תרבות", 5 באוגוסט 2008
* גיל רובינשטיין, על חדש חדיש ומחודש ושוש עטרי - Radio Ga Ga, בבלוג "גילרו. קום", 24 בנובמבר 2012
* שוש עטרי מתראיינת אצל ירדנה ארזי לקראת עליית רדיו לב המדינה ב"קפה טלעד", ערוץ 2, סרטון באתר יוטיוב
* פס קול ישראל - 80 שנה לשידור העברי - שוש עטרי, סרטון באתר יוטיוב

**עם מותה**
* ערן סוויסה ומיכל שפירא, נפטרה השדרנית והשחקנית שוש עטרי, באתר nrg‏, 1 באפריל 2008
* שוש עטרי הלכה לעולמה, באתר ynet, 1 באפריל 2008
* רותה קופפר, מתה השדרנית שוש עטרי בגיל 58, באתר הארץ, 1 באפריל 2008
* מרב יודילוביץ', "נלקחת בשיא לבלובך", באתר ynet, 2 באפריל 2008
* יואב גינאי, הכל עומד במקום, באתר ynet, 2 באפריל 2008
* ניב הדס‏, מקום ראשון - ניב הדס חולק כבוד אחרון לגיבורת ילדותו, באתר וואלה!‏, 2 באפריל 2008
* בן שלו, כוחה של האהבה לפופ, באתר הארץ, 3 באפריל 2008

הערות שוליים
------------

1. 1 2 3  שרית ישי לוי, עכשיו קוראים לה שוש אושפיץ, חדשות, 9 במרץ 1990
2. ↑  איה אורן וטל פרי, שוש עטרי התגרשה, מעריב, 26 ביולי 1990
3. ↑  מיכל אייזקס, היושבים בקצה הסקאלה - במלאת 8 שנים לרשת ג': ראיונות עם אבי אתגר, מנחם פרי, שוש עטרי ויקיר אביב, מעריב, 18 ביוני 1984
4. ↑  האזנה לתוכנית מוקלטת משנת 1983, באתר **soundcloud**
5. ↑  האזנה לתוכנית מוקלטת משנת 1983, באתר **soundcloud**
6. ↑  האזנה לתוכנית מוקלטת משנת 1983, באתר **soundcloud**
7. ↑  רונית אנטלר, חדש חדיש ומחודש: רשת ג' תשנה ב-7 בינואר את מתכונת השידורים, חדשות, 2 בינואר 1990
8. ↑  מגישי "שלושה בגיגית", צילום דף קאבר מתוך "להיטון"
9. ↑  ידיעה על התוכנית שלושה בגיגית, רשת ג', מעריב, 7 באוגוסט 1984
10. ↑  רוני קורן-דינר, השדרנית שוש עטרי תובעת מיליון וחצי שקל מרדיו השפלה, באתר TheMarker‏, 07 ביוני 2001
11. ↑  ערן הדס, שוש עטרי חזרה לרשת ג', באתר ynet, 3 בנובמבר 2003
12. ↑  מחלקה ראשונה, שוש עטרי התפטרה מרשת ג', באתר News1 מחלקה ראשונה, 20 באוקטובר 2004
13. ↑  שוש עטרי חוזרת לרדיו, באתר nrg‏, 30 במאי 2005
14. ↑  ההצגה יש לי כנרת, באתר הבמה
15. ↑  ynet, שוש עטרי הלכה לעולמה, באתר ynet, 1 באפריל 2008
16. ↑  חדר קריינים ב"קול ישראל" לזכר שוש עטרי, באתר ynet, 31 במרץ 2009
17. ↑  זוהר סוסנקו, נתניה: כל הרחובות בשכונת היוקרה ייקראו על שם האמנים המובילים, באתר nrg‏, 07 במאי 2009

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298789105171
* BnF: cb146288489 (data)
* ISNI: 0000 0000 6657 717X
* LCCN: no2005014523
* MusicBrainz: 85b8e401-c191-4bce-b72e-f019cf4be5ee
* VIAF: 39632154
* WorldCat: lccn-no2005014523

 |